Selección de fútbol da Arxentina

A **Selección de fútbol da Arxentina** é o equipo representativo do país nas competicións oficiais. A súa organización está a cargo da Asociación do Fútbol Arxentino (AFA), pertencente á Conmebol. Xogou o primeiro partido internacional fóra da Arxentina, o 16 de maio de 1901 en Montevideo. Dende aquela a selección arxentina converteuse nun dos equipos máis exitosos do fútbol mundial, sendo campioa en dúas ocasións da Copa do Mundo de Fútbol. O seu primeiro título mundial chegou en 1978, no campionato celebrado no seu propio país, onde superou aos Países Baixos na final. En 1986, liderada por Diego Armando Maradona, considerado como un dos mellores xogadores na historia, a selección arxentina repetiu coroa mundial, despois de derrotar na final a Alemaña Occidental. Ademais, foi finalista noutras tres ocasións (1930, 1990 e 2014). A Arxentina é xunto ao Uruguai, a selección que máis veces gañou a Copa América, lográndoo en quince ocasións. É tamén a selección que máis subcampionatos conseguiu na competición, nunhas catorce oportunidades.

En 1992, o equipo arxentino gañou a primeira edición da Copa Confederacións da FIFA, en tanto que en 1995 como no 2005 disputou a final do torneo. Ademais, a Arxentina é a selección con máis títulos da Copa de Campións CONMEBOL–UEFA, que gañou en 1993 e 2022, diante de Dinamarca e Italia respectivamente.

Nos Xogos Olímpicos a selección arxentina obtivo dúas veces a medalla de ouro, en Atenas 2004 e Pequín 2008. Á súa vez, gañou a medalla de prata en 1928 e en 1996. O seleccionado xuvenil Sub-20 é o máximo campión da Copa Mundial da categoría, con 6 títulos en 1979, 1995, 1997, 2001, 2005 e 2007. Ademais foi finalista na edición de 1983. Arxentina e Francia son as únicas seleccións do mundo que gañaron a Copa Mundial, os Xogos Olímpicos e a Copa Confederacións.

En marzo de 2007 o combinado arxentino alcanzou por primeira vez o posto un na clasificación da FIFA. Aquela mención duroulle só ese mes, aínda que en outubro de 2007 volveu situarse ao tope da clasificación ata xullo de 2008.

## Historia 
[miniatura|esquerda|A selección en [1964.]]
Arxentina é unha das seleccións de fútbol con máis éxito do mundo, vencedora da Copa do Mundo de 1978 e da Copa do Mundo de 1986, quince Copas América, a Copa Confederacións 1992 e de dúas medallas de ouro olímpicas, a primeira nas Xogos Olímpicos de 2004 e a segunda en 2008. Sumando tódolos seus títulos oficiais organizados pola CONMEBOL e pola FIFA, Arxentina é a selección que máis títulos ten do mundo xunto coa de , aínda que considerando que noutras confederacións os títulos continentais xóganse en períodos moito máis amplos de tempo. Arxentina é unha das únicas seleccións do mundo en conquistar a "cuádrupla coroa", xa que gañou a Copa do Mundo, a Copa das Confederacións, a Copa América e a medalla de ouro nos Xogos Olímpicos. A outra selección en conseguir tal feito ao longo da historia é .

A *albiceleste* disputou cinco finais de Copa do Mundo. Na súa primeira final, en 1930, perderon por 4 a 2 contra . Os arxentinos non volverían a chegar a unha final até 1978 onde, esta vez si, conseguen o seu primeiro título ao vencer aos  por 3 a 1. A curiosidade deste mundial foi o xeito de clasificarse á rolda eliminatoria final, Arxentina tiña que vencer por unha diferenza de catro goles para se clasificar, cando só metera dous até ese partido, e acabou vencendo por 6 a 0 con mérito para o pobre xogo que tivo nese partido , acabando ademais coa participación no mundial de . A selección arxentina tamén gañou en 1986, nunha campaña con vitorias sobre tradicionais seleccións como  (oitavos de final),  (cuartos de final, no partido no que Maradona anotou o seu coñecido gol coa man),  en semifinais e Alemaña Occidental (final). Volveu acadar a final catro anos despois, en 1990, cando perdeu por 1 a 0 de novo contra Alemaña Occidental. A continuación tivo que esperar 24 anos para volver disputar unha final dun Mundial, conseguíndoo no campionato celebrado en 2014 no Brasil, onde o conxunto liderado no campo por Lionel Messi, chegou ata o partido decisivo no Maracanã, caendo pola mínima ante Alemaña.

En canto a outras competicións internacionais, a Arxentina é, xunto coa selección do Uruguai, a selección que máis veces gañou a Copas América na historia, vencéndoa quince veces, alén dos campionatos Suramericanos "extras" en 1941, 1945 e 1946. En canto aos Xogos Olímpicos, no ano 2004, Arxentina gañou a súa primeira medalla dourada da súa historia: venceron tódolos partidos, tiveron o mellor ataque da competición e non recibiron nin un só un gol. Alén da medalla de ouro, aínda tiveron o máximo goleador do campionato, Carlos Tévez, con nove goles. Nos Xogos Olímpicos de Pequín 2008, a selección albiceleste volveu a conquistar a medalla de ouro de novo sen coñecer a derrota. En cuartos de final bateu aos  (2 a 1), en semifinais gañou a un dos seus clásicos rivais,  (3 a 0) e na final derrotou a  por 1 a 0. A selección arxentina ten tamén dúas medallas de prata obtidas nos Xogos Olímpicos de 1928 e nos de 1996.

## Uniforme 
O uniforme oficial da selección axentina componse dunha camiseta de franxas brancas e celestes (de aí o alcume que recibe a selección: *La Albiceleste*), pantalón negro raias brancas e medias brancas con raias celestes. O uniforme oficial alternativo componse de camiseta e medias azul e pantalóns brancos.

### Galería de camisetas 

## Resultados 
### Copa Mundial de Fútbol 
### Copa América 
|}

## Xogadores 
### Máis partidos disputados 
Actualizado a 6 de xuño de 2022.
[miniatura|210px|[Javier Zanetti, terceiro futbolista con máis partidos.]]

### Máximos goleadores da selección 
Actualizado a 6 de xuño de 2022.
[miniatura|dereita|[Lionel Messi, máximo goleador da Selección Arxentina.]]

## Adestradores 
[miniatura|dereita|[Jorge Sampaoli, adestrador da selección arxentina entre 2017 e 2018.]]

## Palmarés 
* **Copa do Mundo (2):** 1978, 1986, 2022
* **Copa América (15):** 1921, 1925, 1927, 1929, 1937, 1941, 1945, 1946, 1947, 1955, 1957, 1959, 1991, 1993, 2021, 2024. 
* **Campionato Panamericano (1):** 1960.
* **Copa Confederacións (1):** 1992.
* **Copa de Campións CONMEBOL–UEFA (2):** 1993, 2022.

## Notas 
## Véxase tamén 
### Outros artigos 
* Asociación do Fútbol Arxentino
* Mundial de Fútbol Arxentina 1978
* Mundial de Fútbol México 1986

### Ligazóns externas 
* Sitio web oficial da Asociación do Fútbol Arxentino
* Arquivo de resultados 1901-2002
* Arquivo de resultados dende 1999
* Máximos partidos xogados e goleadores da selección